**POZIV UČENICIMA ZA NASTAVAK OBRAZOVANJA U STATUSU REDOVITOG UČENIKA**

**Pozivaju se učenici koji u roku od dvije godine od završetka trogodišnje strukovne škole žele nastaviti daljnje školovanje u Gospodarskoj školi Varaždin u statusu redovitog učenika za strukovnu kvalifikaciju/zanimanje KOMERCIJALIST ( Obrazovni sektor: EKONOMIJA ,TRGOVINA I POSLOVNA ADMINISTRACIJA) i za strukovnu kvalifikaciju /zanimanje TURISTIČKO-HOTELIJERSKI KOMERCIJALIST (Obrazovni sektor TURIZAM I UGOSTITELJSTVO ) da podnesu pismeni zahtjev za nastavak obrazovanja do 5. srpnja 2022. godine.**

**Zahtjev podnosi punoljetan učenik, odnosno roditelj ili skrbnik malodobnog učenika u pisanom obliku na adresu: Gospodarska škola Varaždin, Božene Plazzeriano 4, 42000 Varaždin. zahtjev mora sadržavati:**

**- osobne podatke o učeniku**

**- naziv zanimanja u kojem želi nastaviti školovanje (KOMERCIJALIST ili TURISTIČKO-HOTELIJERSKI KOMERCIJALIST)**

**- naziv završene trogodišnje strukovne kvalifikacije/zanimanja**

**Zahtjevu treba priložiti:**

**- izvornike ili ovjerene preslike prethodno stečenih razrednih svjedodžbi i svjedodžbu**

**o završenom obrazovanju.**

**U Pravilniku o uvjetima i načinima nastavka obrazovanja za višu razinu** **kvalifikacije navodi se:**

**Učenik koji je završio obrazovni program u trajanju od tri godine može nastaviti obrazovanje za višu razinu kvalifikacije u statusu redovnog učenika u roku od dvije godine od dana završetka niže razine srednjeg obrazovanja odnosno od završetka trogodišnjeg obrazovnog programa.**

**Srednje obrazovanje radi stjecanja više razine kvalifikacije učenik nastavlja u skladu sa zakonima koji uređuju djelatnost odgoja i obrazovanja u osnovnoj i srednjoj školi i strukovno obrazovanje.**

**Obrazovanje radi stjecanja više razine kvalifikacije može se nastaviti, u pravilu, unutar istoga obrazovnog sektora u kojemu je stečeno prethodno strukovno obrazovanje.**

**Obrazovanje za stjecanje više razine kvalifikacije može nastaviti učenik čiji prosjek ocjena svih razreda srednjeg strukovnog obrazovanja u prethodno završenome strukovnom obrazovanju iznosi najmanje 3,50 zaokruženo na dvije decimale.**

**Iznimno, obrazovanje može nastaviti i učenik čiji prosjek ocjena svih razreda srednjega strukovnoga obrazovanja u prethodno završnome strukovnom obrazovanju iznosi manje od 3,50 zaokruženo na dvije decimale, o čemu odluku donosi nastavničko vijeće škole**

**Ostvarivanje prava nastavka obrazovanja za višu razinu kvalifikacije uvjetuje se polaganjem razlikovnih odnosno dopunskih ispita koje određuje nastavničko vijeće srednje škole.**

**O zahtjevu učenika, odnosno roditelja ili skrbnika malodobnog učenika za nastavkom obrazovanja odlučuje Škola u kojoj učenik želi nastaviti obrazovanje rješenjem.**